ทั่วโลกอ่วม! ยอดติดเชื้อ “โควิด” ทะลุ 9 ล้านราย สหรัฐฯยังรั้งแชมป์ ป่วยสะสม 2.3 ล้านคน
ทั่วโลกอ่วม! ยอดติดเชื้อ “โควิด” ทะลุ 9 ล้านราย สหรัฐฯยังรั้งแชมป์ ป่วยสะสม 2.3 ล้านคน บราซิล อันดับสอง ป่วยกว่า 1 ล้านราย
ทั่วโลกอ่วม! ยอดติดเชื้อ “โควิด” ทะลุ 9 ล้านราย สหรัฐฯยังรั้งแชมป์ ป่วยสะสม 2.3 ล้านคน บราซิล อันดับสอง ป่วยกว่า 1 ล้านราย
22 มิ.ย. 2563

ผู้สื่อข่าวรายงานว่า วันนี้ (22 มิ.ย.63) เมื่อเวลา 10.40 น. ตามเวลาประเทศไทย เว็บไซต์ Worldometers ซึ่งเป็นเว็บไซต์รายงานสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) หรือ โควิด-19 ทั่วโลกแบบเรียลไทม์ รายงานว่า ยอดผู้ติดเชื้อสะสมทั่วโลก ณ ขณะนี้อยู่ที่ 9,046,215 ราย และยอดผู้เสียชีวิตอยู่ที่ 470,703 ราย หายป่วย 4,838,359 ราย

สำหรับประเทศที่มีจำนวนผู้ติดเชื้อมากที่สุดในโลก 10 อันดับแรก อันดับ 1 ยังคงเป็น สหรัฐอเมริกา ที่มียอดผู้ป่วยยืนยันสะสมรวม อยู่ที่ 2,356,657 ราย อันดับ 2 คือ บราซิล 1,086,990 ราย อันดับ 3 รัสเซีย 584,680 ราย อันดับ 4 อินเดีย 426,910 ราย อันดับ 5 สหราชอาณาจักร 304,331 ราย อันดับ 6 สเปน 293,352 คน อันดับ 7 เปรู 254,936 ราย อันดับ 8 ชิลี 242,355 ราย อันดับ 9 อิตาลี 238,499 ราย และอันดับ 10 อิหร่าน 204,952 ราย
